มันนี่ทูเดย์
ทีคิวเอ็มเปิดอินชัวร์เทค
29 ต.ค. 2565

ทีคิวเอ็มเปิดอินชัวร์เทค
นายอัญชลิน พรรณนิภา ประธาน บริษัท ทีคิวเอ็ม อินชัวร์รันส์ โบรคเกอร์ เปิดเผยว่า ได้ร่วมกับบริษัท ลีเกิลไดรฟ์ หรือ iTAX จัดตั้งบริษัท ทีคิวแอลดี เพื่อบริการแพล็ตฟอร์ม วางแผนการทำประกันผ่านระบบออนไลน์ หรืออินชัวร์เทค ที่จะเชื่อมโยงกับบริการต่างๆ ทั้งด้านประกันภัย การลดหย่อนภาษี และการบริหารความเสี่ยง โดยซื้อประกันกับทีคิวเอ็ม รวมถึงการเป็นที่ปรึกษาด้านการเลือกประกัน ด้วยการนำข้อมูลต่างๆ ของลูกค้ามาวิเคราะห์พฤติกรรม ความต้องการ ความจำเป็น และให้คำปรึกษาเพื่อนำเสนอแบบประกันที่ตรงตามความเหมาะสมกับช่วงอายุ ไลฟ์สไตล์ของทุกคน
จับสินค้าหนีภาษี 130 ล้าน
นายกุลิศ สมบัติศิริ อธิบดีกรมศุลกากร แถลงผลการจับกุมการลักลอบนำเข้าสินค้าผิดกฎหมายมูลค่ารวมกว่า 130 ล้านบาท โดยเป็นยาเพิ่มสมรรถภาพทางเพศ หรือไวอะกร้า ยี่ห้อ Kamagra และ Apcalis มูลค่า 120 ล้านบาท และบุหรี่ต่างประเทศ 632 ลัง ทั้งนี้กรมศุลกากรจะติดตามขบวนการลักลอบนำเข้าสินค้าผิดกฎหมายเพื่อดำเนินคดีให้ถึงที่สุด